cyanic-selkie/wikianc huggingface dataset:
กาฝาก
การแพร่พันธุ์
เมล็ดกาฝากไม่สามารถแพร่พันธุ์ได้เอง ถ้าหากผลสุกจนแก่จัด จะร่วงหล่นลงสู่พื้นดิน ถึงจะร่วงหล่นลงบนกิ่งไม้บ้าง แต่ผลนั้นยังมีเนื้อผลไม้หุ้มเมล็ดอยู่ จึงไม่มีวันที่เมล็ดกาฝากจะไปติดอยู่ตามกิ่งไม้ต่างๆได้เลย นอกจากจะอาศัยนกเท่านั้น เพราะนกจะกินผลกาฝากเข้าไปเป็นอาหาร แล้วถ่ายเมล็ดกาฝากออกมาพร้อมกับมูลของมัน นกที่ช่วยแพร่พันธุ์ให้กับต้นกาฝาก คือ นกกาฝาก (Flowerpeckers) เนื่องจากเมล็ดกาฝากมียางเหนียวๆหุ้มอยู่ จึงติดอยู่ที่ปากของนก ทำให้นกเกิดความรำคาญ ต้องเอาปากไปเช็ดกับกิ่งไม้ที่มันเกาะ จนเมล็ดกาฝากติดอยู่กับกิ่งไม้ แล้วงอกงามเป็นต้นกาฝากเกาะกินต้นไม้นั้นในเวลาต่อมา ในขณะที่นกเหล่านี้สอดจะงอยปากเข้าไปดูดกินน้ำหวานในกรวยดอกกาฝาก ละอองเกสรตัวผู้จะติดตามปากและขนบริเวณหน้าผากของนก เมื่อนกเหล่านี้สอดจะงอยปากเข้าไปดูดกินน้ำหวานในดอกกาฝากดอกอื่น ละอองเกสรตัวผู้จึงร่วงหล่นและผสมกับเกสรตัวเมียในดอกกาฝากดอกนั้น ทำให้กาฝากต้นนั้นติดผลได้ ในทางชีววิทยาถือว่าเป็นการพึ่งพาอาศัยซึ่งกันและกันระหว่างนกกับต้นกาฝากแบบชั่วคราว
รายชื่อทัวร์คอนเสิร์ตของทไวซ์
ทไวซ์ จัดคอนเสิร์ตเปิดตัวของตัวเองครั้งแรกภายใต้ชื่อ Twice 1st Tour: Twiceland – The Opening at SK Olympic Handball Gymnasium ในกรุงโซล เมื่อวันที่ 17-19 กุมภาพันธ์ 2017 ตามมาด้วยคอนเสิร์ตเดบิวต์ในกรุงเทพฯและสิงคโปร์ในเดือนเมษายน และทัวร์จบลงด้วยคอนเสิร์ตเพิ่มอีก 2 ครั้งในกรุงโซลในเดือนมิถุนายน และในเดือนกรกฎาคม ได้จัดคอนเสิร์ตเดบิวต์ในญี่ปุ่น และเริ่มทัวร์ญี่ปุ่นครั้งแรกในเดือนมกราคม 2018 ภายใต้ชื่อ Twice Showcase Live Tour 2018 "Candy Pop" ก่อนที่จะออกทัวร์สิงคโปร์อีกครั้งในปลายปีนั้น
ในปี 2019 มีการประกาศทัวร์ "Twicelights" โดยเริ่มจากคอนเสิร์ตสองวันที่ KSPO Dome ตามด้วยคอนเสิร์ตต่างๆ ทั่วเอเชีย ไม่นานหลังจากคอนเสิร์ตครั้งที่ 3 ที่สิงคโปร์ในปีต่อๆ มา ทไวซ์ได้เดินทางออกจากเอเชียโดยจัดคอนเสิร์ตสี่คอนเสิร์ตในอเมริกาเหนือได้แก่ สามครั้งในสหรัฐอเมริกา และอีกหนึ่งครั้งในเม็กซิโก หลังจากมีการแสดงคอนเสิร์ตทั่วเอเชียในช่วงที่เหลือของปีและปีหน้า คอนเสิร์ตที่มีกำหนดหลังเดือนกุมภาพันธ์ 2020 ถูกยกเลิกเนื่องจากการระบาดของโควิด-19
ทไวซ์ เฟิร์ส ทัวร์: ทไวซ์แลนด์ – เดอะ โอเพนนิ่ง
Tour dates
ทไวซ์ โชว์เคส ไลฟ์ ทัวร์ 2018 "แคนดี้ ป๊อป"
วันที่ทัวร์
ทไวซ์ เซเกินด์ ทัวร์: ทไวซ์แลนด์ โซน 2 – แฟนตาซี พาร์ค
วันที่ทัวร์
ทไวซ์ โดม ทัวร์ 2019 "#ดรีมเดย์"
วันที่ทัวร์
ทไวซ์ เวิลด์ ทัวร์ 2019 "ทไวซ์ไลท์"
วันที่ทัวร์
บียอนด์ ไลฟ์ – "ทไวซ์: เวิลด์ อิน อะ เดย์"
เมื่อวันที่ 9 สิงหาคม ทไวซ์ได้จัดคอนเสิร์ตออนไลน์ครั้งแรกของพวกเขาในชื่อ "Twice: World in a Day" เพื่อตอบโต้ "Twicelights World Tour Finale" ที่ถูกยกเลิกไปเมื่อต้นปี วงได้ทำงานร่วมกับแพลตฟอร์ม Beyond Live ที่เปิดตัวโดย เอสเอ็มเอนเตอร์เทนเมนต์ และ Naver สำหรับคอนเสิร์ต และกลายเป็นศิลปินรายแรกนอกเอสเอ็ม ที่จัดคอนเสิร์ตออนไลน์โดยใช้แพลตฟอร์มนี้
เอ็นทีที โดโคโม คอนเน็กท์ สเปเชียล ไลฟ์ – ทไวซ์ อิน วันเดอร์แลนด์
เมื่อวันที่ 6 มีนาคม ทางกลุ่มได้จัดคอนเสิร์ตออนไลน์ครั้งที่สองในชื่อ "Twice in Wonderland" ซึ่งมีการประกาศครั้งแรกเมื่อวันที่ 14 มกราคม คอนเสิร์ตจัดขึ้นโดยความร่วมมือกับ NTT Docomo และออกอากาศโดยใช้เทคโนโลยีต่างๆ รวมทั้ง AR (ความเป็นจริงยิ่ง) และ MR ( ผสมความเป็นจริง) ในตอนท้ายของคอนเสิร์ตออนไลน์ของพวกเขา ทไวซ์ได้ประกาศเปิดตัวซิงเกิ้ลภาษาญี่ปุ่น "Kura Kura" ซึ่งวางจำหน่ายในวันที่ 12 พฤษภาคม
วงศ์เต่ามะเฟือง
วงศ์เต่ามะเฟือง (วงศ์: Dermochelyidae; Leatherback turtle) เป็นวงศ์ของเต่าทะเลวงศ์หนึ่ง ที่มีขนาดใหญ่ ใช้ชื่อวงศ์ว่า Dermochelyidae
มีรูปร่างโดยรวมคือ มีลำตัวเพรียวยาว กระดองไม่มีแผ่นแข็งปกคลุมแต่มีลักษณะจำเพาะ คือ มีกระดูกรูปร่างหลายเหลี่ยมขนาดเล็กจำนวนมากกระจายอยู่ในชั้นหนังอ่อนนุ่ม กระดูกอ่อนเหล่านี้เรียงตัวเป็นแถวตามความยาวลำตัวและนูนขึ้นมาคล้ายกลีบของผลมะเฟืองอันเป็นที่มาของชื่อสามัญทั้งในภาษาไทยและภาษาอังกฤษ ซึ่งบนหลังมีจำนวน 7 แถว และด้านท้องมี 4 แถว การหุบขากรรไกรล่างเกิดการทำงานของกล้ามเนื้อที่ผ่านไปบนก้านกระดูกโพรไอติก และขากรรไกรติดกับพื้นผิวของก้านกระดูกไพรโอติกที่อยู่ในซัยโนเวียลแคปซูล กระดองท้องไม่มีกระดูกมีโสพลาสทรอนและไม่มีกระดูกพบาสทรอน กระดูกเชิงกรานเชื่อมติดกับกระดองท้องในลักษณะที่ยืดหยุ่นได้
มีขากรรไกรที่ไม่แข็งแรงไม่สามารถขบกัดสัตว์มีกระดองให้แตกได้เหมือนเต่าทะเล ในวงศ์ Cheloniidae หรือเต่าทะเลในปัจจุบัน จึงกินได้แต่เพียงสิ่งมีชีวิตที่มีร่างกายอ่อนหยุ่นอย่าง แมงกะพรุนเท่านั้น อีกทั้งเป็นเต่าที่ดำรงชีวิตอยู่ในระดับน้ำที่ลึกและเย็นกว่า จึงมีการปรับปรุงร่างกายรวมทั้งใช้ความร้อนจากร่างกายที่เกิดจากการทำงานของกล้ามเนื้อครีบใบพายเพื่อยกระดับอุณหภูมิลำตัวให้สูงกว่าอุณหภูมิของน้ำทะเล จึงมีการแพร่กระจายพันธุ์ไปได้กว้างไกลกว่าเต่าทะเลทั่วไป
จัดเป็นวงศ์ที่มีความใหญ่ จึงสามารถแบ่งออกเป็นวงศ์ย่อย ๆ ได้อีก 3 วงศ์ แต่ปัจจุบันได้สูญพันธุ์หมดแล้ว เหลือเพียงแค่ชนิดเดียวเท่านั้น คือ เต่ามะเฟือง (Dermochelys coriacea) ซึ่งเป็นเต่าที่มีขนาดใหญ่ที่สุดในโลกที่พบได้ในปัจจุบัน และถือเป็นเพียงชนิดเดียวเท่านั้นในสกุล Dermochelys
Scirpodendron
Scirpodendron เป็นสกุลของพืชดอกที่อยู่ในวงศ์ Cyperaceae.
ถิ่นกำเนิดของมันคือ แปซิฟิกตะวันตก
สปีชีส์ในสกุล ได้แก่:
พิสิษฐ์ ฐิติธนพันธ์
พิสิษฐ์ ฐิติธนพันธ์ หรือ โต จรัล โปรดิวเซอร์เพลงลูกทุ่ง และอดีตผู้บริหารระดับสูงของบริษัทอาร์ สยาม ในเครือ บริษัท อาร์เอส จำกัด (มหาชน)
ประวัติ
พิสิษฐ์ ฐิติธนพันธ์ เดิมชื่อ จรัล ไทยกุลภักดี เกิดเมื่อวันที่ 29 มกราคม พ.ศ. 2503 เป็นลูกคนที่ 3 จากจำนวนพี่น้อง 7 คน ในบ้านสระสะแก อำเภอหนองกี่ จังหวัดบุรีรัมย์ เรียนหนังสือจบ ป.4 ก็บวชเรียนต่อ จนสอบได้นักธรรมเอก เปรียญธรรม 4 ประโยค และเรียนหนังสือควบคู่จนจบ ม.ศ.5 ก่อนจะศึกษาต่อในคณะรัฐศาสตร์ มหาวิทยาลัยรามคำแหง แต่เรียนได้เพียงสองปีก็ต้องหยุด เพราะไม่มีเงินเรียนต่อ ต้องออกมาทำงานเป็นตัวประกอบในภาพยนตร์, ละคร, ถ่ายแบบ และเป็นผู้ช่วยนักจัดรายการวิทยุ ชื่อ ไกรพล ภัทระพันธ์ ซึ่งทำรายการให้กับค่ายอีเอ็มไอ จนกระทั่งนักจัดรายการป่วย จึงได้ทำหน้าที่จัดรายการแทน
พิสิษฐ์ได้จัดรายการวิทยุทั่วประเทศ และเป็นพิธีกรรายการโทรทัศน์เกี่ยวกับเพลงลูกทุ่งหลายรายการ โดยใช้ชื่อว่า โต จรัล ภัทระพันธ์ จนกระทั่งค่ายชัวร์ออดิโอ ติดต่อมาให้จัดรายการวิทยุและเป็นที่ปรึกษาเรื่องเพลงเมื่อปี พ.ศ. 2535 และบริษัทเปิดโอกาสให้สร้างนักร้อง ชื่อ ติ๊ก-สุรธรรม คำกลอง ต่อด้วยมนต์สิทธิ์ คำสร้อย จากนั้นก็จัดรายการวิทยุควบคู่กับการเป็นโปรดิวเซอร์นักร้องส่วนใหญ่ในชัวร์ออดิโอเรื่อยมา อาทิ เช่น เอกพจน์ วงศ์นาค ท้าวบัวเงิน สายัณห์ สัญญา ดำรง วงศ์ทอง เกษม คมสันต์ สำราญ บุญลาภ กระทั่งถึงงานของหงา คาราวาน และ วิสา คัญทัพ เป็นชุดสุดท้าย โต จรัล เลิกจัดรายการวิทยุเมื่อปี พ.ศ. 2546 และเมื่อปี พ.ศ. 2547 ก็ได้ลาออกจากบริษัทชัวร์ออดิโอ ก่อนจะตั้งบริษัท เอ๊กซตร้า ซาวนด์ ขึ้น ศิลปินในสังกัดได้แก่ จ่าหลอย เฮนรี่ และธันวา ราศีธนู แต่ด้วยปัญหาเทปผีซีดีเถื่อนที่ระบาดหนักในขณะนั้น ทำให้ค่ายเพลงขนาดเล็กหลายบริษัท รวมทั้งบริษัทของเขาไม่สามารถดำเนินกิจการต่อไปได้
ต่อมา โต จรัล ได้รับโอกาสให้เข้าทำงานในบริษัทมาสเตอร์เทป จำกัด ในตำแหน่งผู้จัดการบริษัท และโปรดิวเซอร์เพลง ผลิตผลงานเพลงจากนักร้องในสังกัด ได้แก่ ยอดรัก สลักใจ คู่แฝด โอ-เอ ศรเพชร ศรสุพรรณ สดใส รุ่งโพธิ์ทอง
ต่อมา ปี 2560 ได้ลาออกเพื่อไปทำงานกับบริษัท ท็อปไลน์มิวสิค
ปี พ.ศ. 2562 เปิดบริษัท พญาไก่ จำกัด และเปิดช่องยูทูป โฮมฮักสตูดิโอ
ครอบครัว
โต จรัล สมรสกับ รุ่งทิวา ไทยกุลภักดี มีบุตรชายสองคน บุตรคนโตคือ สุขุมพันธ์ ฐิติธนพันธ์ หรือ บิทเติ้ล ศิลปิน นักแต่งเพลง สังกัดค่ายเพลงอาร์สยาม
ปัจจุบัน
เปิดบริษัท พญาไก่ จำกัด และ เปิดช่องยูทูป โฮมฮักสตูดิโอ ตั้งแต่ปี พ.ศ. 2562
จากวันที่เธอไม่อยู่
จากวันที่เธอไม่อยู่ เป็นซิงเกิลของวงพาย จากสตูดิโออัลบั้มเดี่ยว 22/7 (ยี่สิบสองส่วนเจ็ด) ประพันธ์คำร้องโดย วรฉัตร วรราช แต่งทำนองโดย อภิไชย เย็นพูนสุข และเรียบเรียงโดย DJ.Voices ออกจำหน่ายในวันที่ 19 กันยายน พ.ศ. 2548
การตอบรับ
เพลง จากวันที่เธอไม่อยู่ ได้อันดับ 15 จากการจัดอันดับของ ซี้ดเอฟเอ็ม ในชาร์ตซี้ดเอฟเอ็ม ชาร์ตท็อป 20 หมวดเพลงไทยสากล ประจำวันที่ 1 พฤษภาคม พ.ศ. 2548 โดยวัดจากการออกอากาศของคลื่นวิทยุในกรุงเทพมหานครและปริมณฑลจำนวน 40 สถานี
กุหลาบขาว
ขบวนการกุหลาบสีขาว (die Weiße Rose)คือกลุ่มขบวนการที่ไม่ใช้ความรุนแรง, ปัญญา และต่อต้านของกลุ่มนักศึกษาและอาจารย์ในมหาวิทยาลัยมิวนิก เยอรมนีที่มีความคิดต่อต้านระบอบเผด็จการฟาสซิสต์ของอดอล์ฟ ฮิตเลอร์และพรรคนาซี พวกเขาได้ปฏิบัติการตั้งแต่เดือนมิถุนายน ปี 1942 ด้วยการแจกใบปลิวและติดสื่อที่มีเนื้อหาการต่อต้านรัฐบาลพรรคนาซี,แจ้งข่าวความพ่ายแพ้ของกองทัพเยอรมัน(เวร์มัคท์)จากยุทธการต่างๆในสงครามโลกครั้งที่สองที่รัฐบาลนาซีได้พยายามปกปิดให้กับประชาชนชาวเยอรมันรับรู้ รวมทั้งการประณามการฆ่าล้างเผ่าพันธุ์ของนาซีหรือฮอโลคอสต์ แต่ต้องจบลงด้วยการจับกลุ่มแกนนำทั้งหมดโดยพวกเกสตาโพในเดือนกุมภาพันธ์ ปี 1943 กลุ่มแกนนำและสมาชิกคนอื่นๆและผู้สนับสนุนที่มีความเกี่ยวข้องในการแจกใบปลิวได้ถูกนำตัวไปพิจารณาคดีที่ไม่เป็นธรรมของโฟล์คซดกริชท์ชอฟ ("ศาลประชาชน") หลายคนถูกตัดสินประหารชีวิตและถูกจำคุก ในอีกหลายสิบปีหลังสงคราม เยอรมนีได้ประกาศยกย่องว่า เป็นขบวนการที่มีความกล้าหาญในการเรียกร้องต่อต้านนาซีด้วยหลักอหิงสาคือไม่ใช่ความรุนแรงใดๆเลย
ซูฟอลส์
ซูฟอลส์ (Sioux Falls) เป็นเมืองใหญ่ที่สุดในรัฐเซาท์ดาโคตา สหรัฐอเมริกา เป็นเคาน์ตีซีตของมินนีฮาฮาเคาน์ตี ตั้งอยู่ริมฝั่งแม่น้ำบิกซู เป็นเมืองที่มีการเจริญเติบโตเร็วเป็นอันดับ 47 ของสหรัฐอเมริกา มีการเจริญเติบโต 22% ตั้งแต่ปี ค.ศ. 2000 จากข้อมูลประชากรในปี ค.ศ. 2010 ซูฟอลส์มีประชากร 153,888 คน
เขตบีโคล
เขตบีโคล หรือเรียกสั้น ๆ ว่า บีโคล (บีโคล: Rehiyon nin Bikol/Kabikolan; Rinconada Bicol: Rehiyon ka Bikol; Kabikulan; Bicolandia) หรือ เขตที่ 5 เป็นเขตหนึ่งของประเทศฟิลิปปินส์ ประกอบไปด้วย 6 จังหวัด โดยมี 4 จังหวัดบนคาบสมุทรบีโคล (ตะวันออกเฉียงใต้ของเกาะลูซอน) – จังหวัดอัลไบ, จังหวัดคามารีเนสนอร์เต, จังหวัดคามารีเนสซูร์, จังหวัดซอร์โซโกน) และอีก 2 จังหวัดที่เกาะ (จังหวัดคาตันดัวเนส และจังหวัดมัสบาเต)
เมืองหลักและเมืองใหญ่สุดของเขตนี้คือ เลกัซปี เขตบีโคลติดต่อกับอ่าวลาโมนทางทิศเหนือ, ทะเลฟิลิปปินส์ทางทิศตะวันออก, ทะเลซีบูยัน และอ่าวราไก ทางทิศตะวันตก
การแบ่งเขตการปกครอง
ประกอบด้วย 6 จังหวัด ดังตารางด้านล่างนี้
ตำบลตันหยงลิมอ
ตันหยงลิมอ เป็นตำบลในอำเภอระแงะ จังหวัดนราธิวาส พื้นที่ส่วนใหญ่เป็นที่ราบลุ่ม เหมาะแก่การเกษตรกรรม
ประวัติ
"ตันหยงลิมอ" เป็นภาษามลายู (รูมี: Tanjong Lima) แปลว่า ต้นพิกุลห้าต้น เดิมทีตำบลมีชื่อว่า "ตันหยงจือลือมอ"
เหตุการณ์ความไม่สงบ
เมื่อช่วงค่ำวันที่ 19 กันยายน พ.ศ. 2548 เกิดโศกนาฏกรรมคนร้ายบนท้ายรถปิกอัพกราดยิงร้านน้ำชา จนทำให้ชาวบ้านเสียชีวิตทันที 2 ราย และได้รับบาดเจ็บ 4 คน
วอลเลย์บอลชายทีมชาติมอนเตเนโกร
วอลเลย์บอลชายทีมชาติมอนเตเนโกร (Montenegro men's national volleyball team) เป็นตัวแทนของประเทศมอนเตเนโกรในการแข่งขันวอลเลย์บอลระดับนานาชาติรวมถึงนัดกระชับมิตร
เจ้าชายอาลแบร์ที่ 2 เจ้าผู้ครองโมนาโก
เจ้าชายอาลแบร์ที่ 2 (อาลแบร์ อาแล็กซ็องดร์ หลุยส์ ปีแยร์ กรีมัลดี; ประสูติ 14 มีนาคม ค.ศ. 1958) ผู้นำราชวงศ์กรีมัลดี และพระประมุขแห่งโมนาโกองค์ปัจจุบัน พระองค์เป็นพระราชโอรสใน เจ้าชายแรนีเยที่ 3 เจ้าผู้ครองโมนาโก กับเกรซ เคลลี อดีตดารานักแสดงชื่อดังชาวอเมริกัน มีพระเชษฐภคินีและพระขนิษฐา คือ เจ้าหญิงการอลีน และเจ้าหญิงสเตฟานีแห่งโมนาโก
การสมรสและพระบุตร
พระธิดาและพระโอรสของเจ้าชายอาลแบร์ที่ 2 ไม่มีสิทธิ์ในการสืบราชบัลลังก์ เพราะมารดาของทั้งสองพระองค์มิได้สมรสถูกต้องตามกฎหมาย
ปัจจุบันเจ้าชายอาลแบร์ที่ 2 เสกสมรสกับเจ้าหญิงชาร์ลีนแห่งโมนาโก (พระนามเดิม ชาร์ลีน ไลเนตต์ วิตต์สท็อก, ประสูติ 25 มกราคม ค.ศ. 1978) อดีตนักกีฬาว่ายน้ำทีมชาติแอฟริกาใต้ มีพระโอรสและพระธิดาแฝดคล้ายร่วมกัน 2 พระองค์ คือ
รายชื่อแหล่งมรดกโลกในประเทศอินเดีย
สถานที่ที่ได้ขึ้นบัญชีรายชื่อเบื้องต้น
ประเทศอินเดียมีสถานที่ที่ได้รับขึ้นบัญชีรายชื่อเบื้องต้น (Tentative List) เพื่อพิจารณาเป็นมรดกโลกในอนาคตทั้งสิ้น 46 รายการ
เจ้าหญิงบัสมาห์ บานิ อาหมัด
เจ้าหญิงบัสมาห์ บานิ อาหมัด (Princess Basmah Bani Ahmad) ประสูติเมื่อปี 2522 ณ ประเทศแคนาดา เป็นธิดาของ มาฮาหมุด ฮัสซัน บานิ อาหมัด โดยพระบิดาของพระองค์เป็นนักธุรกิจในประเทศแคนาดา โดยทรงมีพระพี่น้อง ดังนี้
พระองค์ลงทะเบียนเรียนเรียนที่โรงเรียนมัธยมสแตรนฟอร์ด โรงเรียนมัธยมกลาง ทรงเข้าเรียนที่ฟรายวิช เชก ในลอนดอน ก่อนที่จะทรงลงทะเบียนเรียนที่ มหาวิทยาลัยแห่งเวสเทิร์นออนแทรีโอ ในคณะคณิตศาสตร์ เพื่อฝึกการบินเป็นงานอดิเรกในแคนาดาก่อนจะย้ายไปอยู่ที่จอร์แดนเมื่อปี พ.ศ. 2548 ในจอร์แดน พระองค์ได้รับการฝึกอบรมจาก Middle East Aviation Academy ในอัมมานเพื่อขอรับใบอนุญาตการบินและหลังจากนั้นในปี 2550 ทรงได้เข้าร่วมการบินสถาบันการศึกษาในอควาบา ทรงทำงานเป็นหัวหน้านักบินที่ เดอะ รอยัล เอดิโอ สอปร์ต คัพ ของจอร์แดน ซึ่งพระสวามีทรงเป็นประธาน ทรงเป็นนักบินหญิงคนแรกของจอร์แดนที่ได้รับใบรับรอง aerobatics ขั้นพื้นฐาน ต่อมาทรงได้พบกับพระสวามีในอนาคต ที่ดูไบแอร์โชว์ในเดือนพฤศจิกายน 2554
เสกสมรส
เมื่อวันที่ 12 มกราคม 2555 ศาลหลวงจอร์แดนได้ประกาศการเสมรสของเจ้าชายฮัมซา บิน ฮุสเซน และนางสาว บัสมาห์ บานิ อาหมัด ซึ่งพิธีเสกสมรสนั้นจัดขึ้นในพระตำหนักส่วนพระองค์ของเจ้าชายฮัมซา โดยมีพระราชวงศ์เสด็จพระราชดำเนินเข้าร่วมพิธี อาทิ สมเด็จพระราชาธิบดีอับดุลลอฮ์ที่ 2 แห่งจอร์แดน สมเด็จพระราชินีรานยาแห่งจอร์แดน สมเด็จพระราชินีนูร์แห่งจอร์แดน มาฮาหมุด ฮัสซัน บานิ อาหมัด พระบิดาของพระองค์ และพระราชวงศ์จอร์แดนอีกหลายพระองค์
สมเด็จพระราชาธิบดีอับดุลลอฮ์ที่ 2 แห่งจอร์แดน ทรงพระกรุณาโปรดเกล้าโปรดกระหม่อมพระราชทานเลี้ยงพระกระยาหารกลางวันที่ สวนสาธารณะชัสมา เนื่องในโอกาสงานเสกสมรสของพระอนุชาและเจ้าหญิงบัสมาห์ ซึ่งมีสมาชิกในพระราชวงศ์ นายกรัฐมนตรี วุฒิสภาประธานสภาผู้แทนราษฎร ประธานสภาตุลาการ หัวหน้าศาล เจ้าหน้าที่อาวุโสและสมาชิกของครอบครัว บานิ อาหมัด โดยหลังเสกสมรสแล้ว นางสาวบัสมาห์ได้รับพระอิสริยยศเป็น เจ้าหญิงบัสมาห์ บานิ อาหมัด พระชายา พร้อมฐานันดร รอยัลไฮเนส มีพระธิดาดังนี้
Scopelogena
Scopelogena เป็นสกุลของพืชดอกที่อยู่ในวงศ์ Aizoaceae.
ซูเปอร์โรบ็อตไทเซ็น ที
ซูเปอร์โรบ็อตไทเซ็น ที (スーパーロボット大戦T) หรือชื่อในเวอร์ชันตะวันตก ซูเปอร์โรบ็อตวอร์ส ที (Super Robot Wars T) เป็นเกมเล่นตามบทบาทยุทธวิธีที่พัฒนาโดยบี.บี. สตูดิโอ และเผยแพร่โดยบันไดนัมโคเอนเตอร์เทนเมนต์ เกมนี้เป็นภาคสแตนด์อโลนที่สิบเอ็ดของซีรีส์ซูเปอร์โรบ็อตไทเซ็น และภาคที่สามของซีรีส์ "อินเตอร์เนชันแนลอีระ" ด้วยความมุ่งมั่นอย่างต่อเนื่องของเกมนี้เกี่ยวกับการข้ามฝั่งขนาดใหญ่ระหว่างซีรีส์อนิเมะต่าง ๆ ที่เปิดตัวในประเทศญี่ปุ่น โดยการเปิดตัวสำหรับระบบเพลย์สเตชัน 4 และนินเท็นโด สวิตช์ ได้มีการวางจำหน่ายในทวีปเอเชียเมื่อวันที่ 20 มีนาคม ค.ศ. 2019
Scopelogena
ถิ่นกำเนิดของมันคือ สาธารณรัฐแอฟริกาใต้
ซูเปอร์โรบ็อตไทเซ็น ที
รูปแบบการเล่น
ซูเปอร์โรบ็อตไทเซ็น ที เป็นเกมเกี่ยวกับยุทธวิธีสวมบทบาทด้วยองค์ประกอบเรื่องราวที่ได้มาจากวิชวลโนเวล และใช้เอนจินกราฟิกเดียวกันกับที่เห็นในซูเปอร์โรบ็อตไทเซ็น 3 แซด แต่มีแผนที่ไอโซเมตริก 3 มิติซึ่งแตกต่างจากภาคก่อน เช่นเดียวกับเกมอื่น ๆ ที่เป็นไปตามโครงสร้างพื้นฐานเดียวกัน โดยเมื่อเริ่มด่าน ตัวละครจะได้รับบทสนทนาเกริ่นนำระหว่างตัวละครที่เล่นได้ ที่นำไปสู่สถานการณ์ในสนามรบ เพื่อให้บรรลุสถานการณ์ ผู้เล่นจะต้องบรรลุวัตถุประสงค์ของสถานการณ์ บางสถานการณ์มีความยาวมากขึ้นด้วยภารกิจหลายส่วน หรือมีวัตถุประสงค์ใหม่เพิ่มเมื่อเรื่องราวแผ่ออกไป ในสนามรบผู้เล่นและศัตรูผลัดกันสั่งหน่วยของพวกเขาด้วยคำสั่งที่มีอยู่ เช่น การเคลื่อนไหว, การโจมตี, การสร้างทีม และการคัดเลือก "สปีริตคอมมานด์" ซึ่งเป็นชุดคาถาคล้ายเวทมนตร์ที่ไม่ซ้ำกันสำหรับผู้ขับขี่แต่ละคน เมื่อเคลียร์สถานการณ์ จะมีการแลกเปลี่ยนบทสนทนาระหว่างตัวละครเพิ่มเติมก่อนที่จะนำผู้เล่นไปยังเมนูช่วงระยะหยุดพัก ที่นี่ ยูนิตสามารถอัปเกรดหรือติดตั้งชิ้นส่วนเสริม, สถานะและทักษะของตัวละครสามารถเปลี่ยนแปลงหรืออัพเกรดได้ และการดำเนินการบำรุงรักษาอื่น ๆ สามารถทำได้ก่อนที่ผู้เล่นจะดำเนินการต่อกับเกม
Scopelogena
สปีชีส์ในสกุล ได้แก่:
ซูเปอร์โรบ็อตไทเซ็น ที
รูปแบบการเล่น
องค์ประกอบการเล่นเกมจากเกมภาคก่อนหน้าได้กลับคืนมา รวมถึงฟังก์ชันสกิลรูทและสกิลโปรแกรมที่นำเสนอในซูเปอร์โรบ็อตไทเซ็น วี เช่นเดียวกับแทคเมเนจเมนต์ซิสเต็มและการตั้งค่าโหมดยากตามที่ปรากฏในซูเปอร์โรบ็อตไทเซ็น เอกซ์ องค์ประกอบใหม่ในเกมรวมอยู่ในรูปแบบของซัพพอร์ตคอมมานด์ ซึ่งมอบคำสั่งพิเศษผ่านซัพพอร์เตอร์ (ฝ่ายสนับสนุน) โดยซัพพอร์เตอร์สปีริตพอยต์จำเป็นต้องใช้ซัพพอร์เตอร์คอมมานด์ ซึ่งใช้ร่วมกันระหว่างตัวละครซัพพอร์เตอร์ทั้งหมด เกมนี้ยังใช้ระบบออกคำสั่งย่อย ซึ่งได้รับการเปิดตัวครั้งแรกในซูเปอร์โรบ็อตไทเซ็นแซด 2
เช่นเดียวกับเกมภาคก่อน ซูเปอร์โรบ็อตไทเซ็น ที จะมีเนื้อหาที่ดาวน์โหลดได้เมื่อจ่ายเงินแล้ว
วีทีเอกซ์ ยูเนียน
ไซโซ โทกิโต (サイゾウ・トキトウ Saizō Tokitou) หนึ่งในตัวละครเอกของเกม เขาเป็นผู้นำหมวดสามของหน่วยสืบราชการลับวีทีเอกซ์ ยูเนียน จะเห็นว่าเขาเป็นมนุษย์เงินเดือนที่หยิ่งผยอง แต่เขาก็ภูมิใจในงานของเขามากและไม่มีสิ่งใดสำคัญเหนือไปกว่า เขายังมีนิสัยหยิ่ง, สบาย ๆ แต่ดุร้ายในบางครั้ง เขาเป็นหนึ่งในนักบินของ "ไทแรนาโด" (ティラネード Tiranēdo) หุ่นเรือธงของกองร้อย ซึ่งมุ่งเน้นไปที่การต่อสู้ระยะไกล หากซากิริได้รับเลือกให้เป็นตัวละครหลัก เขาจะได้เป็นนักบินของเก็สเพินสท์
รามี อามาซากิ (ラミィ・アマサキ Ramyi Amasaki)
การพัฒนา
เกมดังกล่าวได้รับการประกาศครั้งแรกในระหว่างไลฟ์สตรีม "นามาซูปาโรโบแชนแนล" ในวันที่ 19 พฤศจิกายน ค.ศ. 2018 ควบคู่ไปกับเกมมือถือ ซูเปอร์โรบ็อตไทเซ็น ดีดี เช่นเดียวกับสองภาคก่อนหน้านี้ที่เน้นไปที่ด้านการครอสโอเวอร์ ตัวเกมนั้นจะมีธีมคล้าย ๆ กับ "รีเวนจ์" และคล้ายกับทั้งสองเกม โดยมุ่งเป้าไปที่ผู้มาใหม่ของซีรีส์มากขึ้น ในชื่อเกม ตัวอักษร "ที" นั้นย่อมาจาก "เทอร์รา" เกมดังกล่าวยังนับเป็นการเปิดตัวครั้งแรกบนนินเท็นโด สวิตช์ หลังจากการเสื่อมลงของเพลย์สเตชัน วิตา
เช่นเดียวกับซูเปอร์โรบ็อตไทเซ็น เอกซ์ มีรายการใหม่ ๆ ในเกมเพียงไม่กี่รายการ รวมถึงการส่งกลับมาของรายการในซีรีส์ โมบิลไฟท์เตอร์ จีกันดั้ม และมหาสงครามดาบจักรกล ทั้งคู่กลับมาในแฟรนไชส์หลังจากเกมสุดท้ายของพวกเขาเปิดตัวในขณะที่มาชินก้า Z อินฟินิตี้ สงครามหุ่นเหล็กพิฆาต ได้เปิดตัวในเกมอย่างเหมาะสมหลังจากเปิดตัวครั้งเดียวในซูเปอร์โรบ็อตไทเซ็น เอกซ์-โอเมกา สำหรับซีรีส์เปิดตัว เมจิกไนท์ เรย์เอิร์ธ ได้กลายเป็นอนิเมะซีรีส์โชโจะเรื่องที่สองต่อจากไอคัทสึ! ที่เปิดตัวในซีรีส์นี้ ในขณะที่อาร์คาเดียออฟมายยูธ: เอ็นเลซออร์บิต เอสเอสเอกซ์ ได้ถือเป็นซีรีส์บันเทิงคดีแนวอวกาศที่สองที่เปิดตัวในแฟรนไชส์ คล้ายกับภาควี และเอกซ์ เกมนี้มียูนิตหุ่นยนต์ยักษ์แขกรับเชิญในรูปแบบของ "เก็สเพินสท์" จากซูเปอร์โรบ็อตไทเซ็น 4 ทำให้เป็นครั้งที่ห้าของยูนิตที่ได้รับการแนะนำนอกเกมเปิดตัวนับตั้งแต่ซูเปอร์โรบ็อตไทเซ็นโอจี: ออริจินัลเจเนเรชันส์
การตลาด
เกมนี้วางจำหน่ายทั้งในระบบเพลย์สเตชัน 4 และนินเท็นโด สวิตช์ ในประเทศญี่ปุ่นและภูมิภาคเอเชียเมื่อวันที่ 20 มีนาคม ค.ศ. 2019 การสั่งซื้อล่วงหน้าของเกมทั้งสองเวอร์ชันมีรหัสพิเศษที่สามารถดาวน์โหลดได้สำหรับสองสถานการณ์พิเศษและหนึ่งยูนิตรับเชิญ ซึ่งคือเก็สเพินสท์ นอกจากนี้ เช่นเดียวกับภาควีและเอกซ์ ที่พรีเมียมซองแอนด์ซาวด์อิดิชันได้รับการเผยแพร่ในวันเดียวกัน
เมื่อวันที่ 24 พฤษภาคม โหมดความยากใหม่ที่เรียกว่า "ซูเปอร์เอกซ์เพิร์ตโหมด" ได้เพิ่มเข้ามาในเกม ซึ่งเพิ่มระดับการปรับแต่งยูนิตของศัตรูให้ดียิ่งขึ้น และไม่อนุญาตให้ลองด่านใหม่เมื่อพยายามบรรลุแต้มเอสอาร์ นอกจากนี้ ยังอนุญาตให้อัพเกรดเพิ่มเติมสำหรับยูนิตและนักบินของผู้เล่น เช่น ระดับเอซเพิ่มเติม, ระดับทักษะใหม่, ขีดจำกัดที่เพิ่มขึ้นในระดับและสถิตินักบิน รวมทั้งขีดจำกัดที่เพิ่มขึ้นในอันดับการอัปเกรดยูนิต
การตอบรับ
นิตยสารแฟมิซือให้คะแนนซูเปอร์โรบ็อตไทเซ็น ที 8 เต็ม 10 โดยสังเกตว่าในขณะที่ระบบรูปแบบการเล่นและกลไกใหม่ ๆ มีเพียงเล็กน้อย แต่การปรับปรุงตัวเลือกการปรับแต่งบางอย่าง เช่น การได้มาซึ่งทักษะนักบินก็เป็นการเปลี่ยนแปลงที่น่ายินดี พวกเขายังยกย่องระบบซัพพอร์เตอร์ใหม่ ซึ่งในขณะที่แบบ "ธรรมดา" อนุญาตให้รวมตัวละครที่ไม่ได้ต่อสู้เข้าร่วมในการต่อสู้ พวกเขายังยกย่องคุณภาพของแอนิเมชันการต่อสู้แบบใหม่ และความเป็นเอกลักษณ์ของการเข้าประจำที่ที่ซีรีส์ใหม่นำเสนอ เช่น เมจิกไนท์ เรย์เอิร์ธ และคาวบอย บีบ๊อป
เว็บไซต์เดสทรักทอยด์ยกย่องเกมนี้สำหรับผู้มาใหม่ พวกเขากล่าวถึงบัญชีรายชื่อของมันว่า "ยอดเยี่ยม" พร้อมด้วย "ความน่าสนใจในวงกว้าง" และบอกว่ามันมีเรื่องราวที่ดีที่สุดในสามเรื่องที่ได้แปล จุดแข็งอื่น ๆ ส่วนใหญ่เป็นสไปรต์และภาพเคลื่อนไหวใหม่ ๆ รวมถึงระบบซัพพอร์เตอร์ใหม่ อย่างไรก็ตาม พวกเขาคิดวาเกมนี้ "สะดุดใจแฟนเกมภาคก่อน" โดยสังเกตว่ามีการนำเนื้อหากลับมาใช้ซ้ำ ในขณะที่เป็นเรื่องธรรมดาสำหรับซีรีส์ซูเปอร์โรบ็อตไทเซ็น ทำให้คุณภาพของแอนิเมชันไม่คงที่แม้จะอยู่ในการโจมตีของยูนิตเดียว พวกเขายังไม่พอใจกับปัญหาเกี่ยวกับความสมดุลของเกม โดยเฉพาะอย่างยิ่งในเรื่องของโหมดเอกซ์เพิร์ด ซึ่งช่วยให้บรรลุวัตถุประสงค์โบนัสบางอย่างได้ง่ายขึ้น
ทีอาร์ที โชจุก
ทีอาร์ที โซกุค  (TRT Çocuk)  เป็นช่องรายการจากประเทศตุรกี โดยสถานีวิทยุโทรทัศน์แห่งชาติตุรกี ออกอากาศ 24 ชม.ต่อวัน เป็นรายการสำหรับเด็ก ออกอากาศพาษย์ภาษาตุรกี แพร่ภาพตั้งแต่เวลา 6.30 น. - 21.00 น. (ตามเวลาในประเทศตุรกี) หลังจากนั้นจะเป็นรายการสำหรับผู้ใหญ่ออกอากาศในช่วงภาคค่ำ ในเวลา 21.00 น. เป็นต้นไป ถ่ายทอดรายการจาก TRT 4 และ TRT Muzik อัตลักษณ์ช่องจะแทรกกับช่อง TRT Çocuk
ซาราห์ เวย์น แคลลีส์
ซาราห์ เวย์น แคลลีส์ (Sarah Wayne Callies) หรือชื่อจริง ซาราห์ แอนน์ แคลลีส์ เกิดเมื่อวันที่ 1 มิถุนายน ค.ศ. 1977 เป็นนักแสดงหญิงชาวอเมริกันซึ่งเป็นที่รู้จักกันดีสำหรับการรับบทบาทเป็น ซาราห์ แทนเครดี้ ในรายการโทรทัศน์อเมริกันเรื่อง Prison Break
ชีวิตช่วงแรก
ขณะที่พ่อแม่ของเธอเป็นเป็นศาสตราจาย์อยู่ที่มหาวิทยาลัยฮาวายแห่งมาโนอา แคลลีส์ไม่ได้ตามรอยพวกท่าน หากแต่เธอเลือกที่จะไล่ตามอาชีพการแสดง หลังจากจบการศึกษาจากโรงเรียนมัธยม เธอได้เข้าวิทยาลัยดาร์ทเมาธ์ในฮาโนเวอร์, นิวแฮมเชียร์ ร่วมกับการเรียนของเธอ เธอเดินหน้าต่อไปด้วยการเข้าไปมีส่วนร่วมในโรงละคร เธอสานต่อการศึกษาของเธอที่โรงเรียนสอนการแสดงแห่งชาติเดนเวอร์ที่ซึ่งเธอได้ปริญญาศิลปมหาบัณฑิตในปี 2002
อาชีพ
บทแรกของแคลลีส์บทจอโทรทัศน์คือเคท โอมัลเลย์ บทที่เกิดขึ้นสั้นๆ ในรายการโทรทัศน์เรื่อง Queens Supreme ทาง CBS การแสดงแรกของเธอที่ได้เป็นตัวเอกคือ นักสืบเจน พอร์เตอร์ ทางช่อง WB เรื่อง ทาร์ซาน
หลังจากได้รับเป็นแขกรับเชิญใน Law & Order: Special Victims Unit, Dragnet (2003) และ NUMB3RS แคลลีส์ได้รับบทเป็นตัวเอกตัวหนึ่งทางช่อง FOX เรื่อง Prison Break โดยรับบทเป็น ซาราห์ แทนเครดี้ บทของเธอเริ่มจากปี 2005 ถึง 2007 ตามที่แม็ตต์ โอล์มสเตด ผู้อำนวยการสร้างของ Prison Break อย่างไรก็ตาม เขา ผู้เขียนบท เครือข่าย และตัวแคลลีส์เอง ต้องการให้เธออยู่ในเรื่อง ตัวละครถูกเขียนให้เกี่ยวโยงกับการขัดแย้ง เธอแถลงผ่านโฆษกทาง TV Guide เมื่อฤดูใบไม้ร่วงปี 2007 :
อย่างไรก็ตาม ในเดือนมีนาคม ปี 2008 โอล์มสเตดได้แถลงว่าตัวละครซาราห์ยังมีชีวิตอยู่และจะกลับมาในซีซั่นที่ 4 ของ Prison Break อย่างไรก็ดี ตัวละครซาราห์ แทนเครดี้ปรากฏจากการตายที่รุนแรง โอล์มสเตดกล่าวว่า "...เราตระหนักว่ามีวิธีที่จะให้เธอยังคงมีชีวิตอยู่" เมื่อถามคริสตินของ E! เกี่ยวกับเงื่อนงำการตายของเธอ (กล่าวโดย STGD Campaign และ Save-Sara-Tancredi.org)มีองค์ประกอบ ผู้อำนวยการสร้างแม็ตต์ โอล์มสเตดยอมรับว่ามีอิทธิพลอย่างยิ่งในการตัดสินใจ
แคลลีส์ได้แสดงเป็นตัวเอกในภาพยนตร์สองเรื่อง Whisper ของ Universal Pictures และเป็นผู้ไม่อยู่ใต้บังคับบัญชาของใครใน The Celestine Prophecy
ชีวิตส่วนตัว
วันที่ 21 มิถุนายน 2002 แคลลีส์แต่งงานกับจอช วินเทอร์ฮอลท์ เธอและเขาพบกันที่วิทยาลัยดาร์ทเมาธ์ วินเทอร์ฮอลท์เป็นอาจารย์สอนศิลปะการต่อสู้ วันที่ 23 มกราคม 2007 นักประชาสัมพันธ์ของเธอประกาศว่าทั้งคู่กำลังคาดหวังถึงลูกคนแรกของพวกเขา ในเดือนกรกฎาคม ปี 2007 แคลลีส์และสามีของเธอได้ต้อนรับเด็กทารกหญิงชื่อว่า คีอาล่า วินเทอร์ฮอลท์ เธอเป็นเพื่อสนิทกับเวนท์เวิร์ท มิลเลอร์ เพื่อนร่วมแสดงใน Prison Break เธอกล่าวว่า "ฉันมีโอกาสที่ยิ่งใหญ่ของการทำงานกับเพศตรงข้ามบางคนผู้ซึ่งยังเป็นเพื่อนที่ดีอีกด้วย นั่นเป็นสิ่งที่ทำให้ฉันทำงานได้ง่ายขึ้น ซึ่งทำให้เพิ่มความสนุกและฉันคิดว่ามันจะทำให้การทำงานที่ดีขึ้น" เมื่อเร็วๆ นี้ เธอได้รับการโหวตเป็นหนึ่งใน "ผู้หญิงที่เป็นที่นิยมที่สุดของรายการโทรทัศน์ในฤดูใบไม้ร่วง ปี '08" ของ แม็กซิม
อ้างอิง
1977
สยามโมไทรันนัส
ลักษณะของกระดูกพิจารณาได้ว่าเป็นของไดโนเสาร์วงศ์ไทรันโนซอร์ มีลักษณะเก่าแก่โบราณมากกว่าไดโนเสาร์ในวงศ์เดียวกันที่ค้นพบจากแหล่งอื่นๆมากกว่าถึงประมาณ 20 ล้านปี ทำให้สันนิษฐานได้ว่าไดโนเสาร์วงศ์นี้อาจมีถิ่นกำเนิดและวิวัฒนาการขึ้นเป็นครั้งแรกในทวีปเอเชียแล้วแพร่กระจายพันธุ์ออกไปจนถึงอเมริกาเหนือในช่วงปลายยุคครีเทเชียส แต่ปัจจุบันนักวิทยาศาสตร์จัดอยู่อีกวงศ์คือ Metriacanthosauridae เนื่องจากภายหลังนั้นพบว่ามีหลายส่วนที่บ่งบอกได้ว่าอยู่ใน วงศ์นี้และ สยามโมไทรันนัส อาจจะเป็นญาติของอัลโลซอรัส เพราะไดโนเสาร์ตระกูลนี้อยู่ในวงศ์ แมทเทียนแคนโทรซอรัส
ถั่งเช่า
ถั่งเช่า หรือ ตังถั่งเช่า หรือชื่อเต็ม ตังถั่งแห่เช่า ( ตงฉงเซี่ยเฉา) หมายถึง "หญ้าหนอน" หรือ "ฤดูหนาวเป็นหนอน ฤดูร้อนเป็นหญ้า" เป็นสมุนไพรจีนที่เป็นส่วนผสมของเห็ดราและสัตว์ เกิดจากหนอนผีเสื้อกลางคืนแถบที่ราบสูงทิเบตที่จำศีลอยู่ใต้ดินในฤดูหนาว ถูกสปอร์ของเห็ดราที่ไม่ก่อให้เกิดโรคในคน (ที่คนกินได้) ในสกุล Ophiocordyceps อาศัยเป็นปรสิตและเติบโตสร้างเส้นใยออกมาทางส่วนหัวของตัวหนอนในฤดูร้อน เห็ดชนิดนี้มีชื่อวิทยาศาสตร์ว่า Ophiocordyceps sinensis ถั่งเช่าพบในทิเบต มณฑลชิงไห่ มณฑลเสฉวน มณฑลกานซู มณฑลยูนนาน และแถบเทือกเขาหิมาลัยในอินเดีย ภูฏาน และเนปาล เห็ดถั่งเช่ามีสารสำคัญคอร์ดีเซพิน (Cordycepin) ซึ่งเป็นอนุพันธ์ของอะดีโนซีน อย่างไรก็ตามถั่งเช่าที่เก็บเกี่ยวในธรรมชาติมักมีสารหนูและโลหะหนักอื่น ๆ ปะปนในปริมาณสูง จึงอาจเป็นพิษได้ ในประเทศจีนการขายถั่งเช่าได้รับการควบคุมอย่างเข้มงวดโดย CFDA (สำนักงานคณะกรรมการอาหารและยาของจีน) ตั้งแต่ปีพ.ศ. 2559
อนุกรมวิธาน
เห็ดถั่งเช่า ( (เดิมชื่อ Cordyceps sinensis)) เป็นที่รู้จักกันในภาษาจีนคือ ตงฉงเซี่ยเฉา และในภาษาไทยซึ่งทับศัพท์จากภาษาแต้จิ๋ว ตังทั้งแห่เฉ่า ชื่อภาษาท้องถิ่นอื่นคือ "ยาร์ตซากันบู" (ภาษาทิเบต: དབྱར་རྩྭ་དགུན་འབུ་, ไวลี: dbyar rtswa dgun 'bu, ตามตัวอักษร "หญ้าฤดูร้อน, หนอนฤดูหนาว") หรือ Yarsha-gumba หรือ Yarcha-gumba (यार्सागुम्बा ในภาษาเนปาล) หรือ Keeda Jadi (ရှီးပတီး ในภาษาพม่า)
นิเวศวิทยาและวงจรชีวิต
โดยทั่วไปหนอนผีเสื้อกลางคืนที่มีแนวโน้มจะติดเชื้อสปอร์ของเห็ด O. sinensis อาศัยอยู่ใต้ดิน 15 ซม. ในทุ่งหญ้าบนที่ราบสูงชิงไห่-ทิเบตและพื้นที่โดยรอบเช่นแถบเทือกเขาหิมาลัย ที่ระดับความสูงระหว่าง 4,100 ถึง 5,000 ม. สามารถพบถั่งเช่าในพื้นที่ทางตอนเหนือของเนปาล ภูฏาน รัฐทางตอนเหนือของอินเดีย ยูนนานตอนเหนือ ชิงไห่ตะวันออก ทิเบตตะวันออก เสฉวนตะวันตก และทางตะวันตกเฉียงใต้ของมณฑลกานซู
เห็ดถั่งเช่า (O. sinensis) เป็นเห็ดราที่เป็นปรสิตในแมลง (Entomopathogenic fungus) ในฤดูหนาวเมื่อหนอนผีเสื้อกลางคืนผี (Hepialidae) ถูกเข้าอาศัยโดยเห็ดปรสิตและเติบโตในตัวหนอน จะถูกดูดซับสารอาหารจนตาย ซึ่งเป็นไปได้ว่ากลไกของการติดเชื้อของหนอนผีเสื้อกลางคืนจะมาจากการกินรากพืชท้องถิ่นบางชนิดและในดิน ในระยะต่อมาเนื้อเยื่อและเปลือกของตัวหนอนจะรวมตัวกับเส้นใยของเห็ดรา O. sinensis เพื่อสร้างกลุ่ม​ใย​รา (ไมซีเลียมแข็ง) เนื่องจากในช่วงนี้ลักษณะรูปร่างยังคงเหมือนตัวอ่อนของผีเสื้อจึงเรียกว่า "หนอนฤดูหนาว - ตังถั่ง" เมื่อถึงฤดูใบไม้ผลิในปีถัดไปไมซีเลียมของเห็ดจะเริ่มเจริญเติบโต ในฤดูร้อนจะงอกออกจากส่วนหัวของหนอนผีเสื้อกลางคืน แล้วยื่นโผล่พ้นจากพื้นดินเป็นรูปแท่งและกลายเป็นที่มาของชื่อ "หญ้าฤดูร้อน - แห่เช่า" และรวมตัวกันเป็น Ophiocordyceps sinensis ที่สมบูรณ์
ส่วนที่เป็นตัวหนอน (corpus) มีความยาว 3-5 ซม. และเส้นผ่านศูนย์กลาง 0.3-0.8 ซม. ผิวสีเหลืองเข้มถึงน้ำตาลเหลือง มีข้อปล้อง 20-30 ข้อ มีวงปล้องถี่ละเอียดใกล้หัว หัวสีน้ำตาลแดง ส่วนที่เป็นเห็ด O. sinensis ประกอบด้วยสองส่วนคือ endosclerotium (เจริญอยู่ภายในตัวหนอน) และสโตรมา (ดอกเห็ด) งอกออกจากกลางหัวของหนอนมีความแตกต่างชัดเจนของพื้นผิวจากตัวหนอน ดอกเห็ดเกลี้ยงเกลาไม่มีข้อและเปราะแตกง่าย มีลักษณะเรียวและทรงกระบอก มีส่วนแบนเล็กน้อยตรงปลาย และมักยาวกว่าตัวหนอน มีความยาว 4-10 ซม. และเส้นผ่านศูนย์กลางประมาณ 0.3 ซม. พื้นผิวเป็นสีน้ำตาลเข้ม ถึงน้ำตาลดำหรือดำ มีร่องตามยาวและส่วนบนขยายออกเล็กน้อย เมื่อสดเนื้อมีความยืดหยุ่นอาจมีสีเหลืองอ่อนและเนื้อในเป็นสีขาว กลิ่นคาวเและรสขมเล็กน้อย (ซึ่งสีต่างจากเห็ดสกุล Cordyceps เช่น เห็ดถั่งเช่าสีทอง Cordyceps militaris ที่มีสีเหลืองสด เมื่อสดและแห้ง)
ส่วนที่เห็ดถั่งเช่างอกออกมาคือ หัวของหนอน ซึ่งภายในบรรจุไปด้วยเม็ดเล็ก ๆ คือแอสโคสปอร์ มีการเรียงตัวตามปกติและเป็นรูปไข่ยาว 5-12 ไมครอน อยู่ภายใน (ถุง) แอสโคคาบหรือเรียกว่าที่เรียกว่า fruiting body (คือส่วนของหมวกเห็ดและครีบที่ยังไม่สร้างสปอร์ หรือยังไม่บานออก)
ถั่งเช่า (O. sinensis) เติบโตช้า และเติบโตได้ดีที่อุณหภูมิค่อนข้างต่ำ คือต่ำกว่า 21° ซ ความต้องการอุณหภูมิต่ำและอัตราการเจริญเติบโตเป็นปัจจัยสำคัญที่ทำให้ถั่งเช่าแตกต่างจากเห็ดราชนิดอื่นที่คล้ายคลึงกัน ซึ่งเป็นไปได้ว่าการเปลี่ยนแปลงสภาพภูมิอากาศ (climate change) จะส่งผลเสียต่อถั่งเช่าในธรรมชาติ
นอกจากหนอนผีเสื้อกลางคืนชนิด Hepialus armoricanus ซึ่งเป็นชนิดแรกที่พบในช่วงปี พ.ศ.2501 ยังมีอีกประมาณ 50 สปีชีส์จากหลายสกุลในวงศ์ผีเสื้อกลางคืนผี (ghost moth) ที่มีศักยภาพในการเป็นโฮสต์ปรสิต (parasite host) ของเชื้อเห็ด O. sinensis ซึ่งกระจายพันธุ์ในประเทศจีน และอีก 12 ประเทศ (ซึ่งอาศัยในระดับความสูง 2,800 - 5,100 ม. ) ได้แก่
ส่วนประกอบทางโภชนาการ
จากผลการศึกษาถั่งเช่าจากชิงไห่ มีกรดคอร์ดีเซพิกประมาณ 7% คาร์โบไฮเดรต 28.9% ไขมันประมาณ 8.4% โปรตีน 25% และใน 82.2% ของไขมันเป็นกรดไขมันไม่อิ่มตัว นอกจากนี้ยังมีวิตามินบี 12 และ ฯลฯ
การใช้ในตำรับยา
การบันทึกที่เก่าแก่ที่สุดเมื่อปี ค.ศ. 863 ของ Duan Chengshi นักธรรมชาติวิทยาในราชวงศ์ถัง ถั่งเช่าได้รับการระบุว่า "ทำให้ปอดและไตแข็งแรงขึ้น ห้ามเลือด และแก้เสมหะ" อย่างไรก็ตามเนื่องจากปริมาณสารหนูในถั่งเช่าที่ได้จากธรรมชาติ มีปริมาณสูงกว่าค่ากำหนดอันตรายต่อร่างกายมนุษย์ ในปี 2559 สำนักงานคณะกรรมการอาหารและยาของจีน ได้นำถั่งเช่าออกจากประเภทอาหารเพื่อสุขภาพ และได้ออกคำแนะนำในการบริโภคสำหรับผลิตภัณฑ์ถั่งเช่า โดยระบุว่า "ในถั่งเช่าแห้งและแคปซูลผงถั่งเช่าบริสุทธิ์มีปริมาณสารหนู 4.4 - 9.9 มก./กก." และ "มีความเสี่ยงสูงในการบริโภค" มีการบังคับใช้กฎระเบียบที่เกี่ยวข้องและไม่อนุญาตให้ผลิตหรือขายโดยไม่ได้รับการอนุมัติ ในการศึกษาบางฉบับแนะนำให้กินถั่งเช่าธรรมชาติไม่เกินวันละ 3-9 กรัม
ในทางการแพทย์แผนจีน (TCM) เชื่อว่าถั่งเช่าช่วยบำรุงปอดและไต การศึกษาในหนูทดลองพบว่าถั่งเช่ามีผลต่อการเพิ่มคอร์ติโคสเตอโรน (Corticosterone) (เป็นฮอร์โมนที่มีส่วนช่วยในการควบคุมการใช้พลังงานและปฏิกิริยาตอบสนองของระบบภูมิคุ้มกัน ช่วยเพิ่มประสิทธิภาพการทำงานของไตและช่วยในเรื่องของระบบทางเดินหายใจ) นอกจากนี้ในการศึกษาทางการแพทย์แผนปัจจุบันยังเป็นไปได้ว่าถั่งเช่ามีฤทธิ์ต่อต้านเนื้องอก, ต้านการอักเสบ, สารต้านอนุมูลอิสระ , ลดน้ำตาลในเลือด , ต่อต้านการตายของเซลล์, การควบคุมและสร้างภูมิคุ้มกัน
ข้อโต้แย้งในเรื่องของสรรพคุณทางยา
ก่อนหน้าน้ำตาลแอลกอฮอล์ "แมนนิทอล" ในถั่งเช่าเคยถูกเรียกอย่างผิดพลาดในชื่อเฉพาะว่า กรดคอร์ดีเซพิก (cordycepic acid) แม้ว่าแมนนิทอลมีผลในการบำบัดโรคซิสติกไฟโบรซิส (CF) ในผู้ใหญ่อายุ 18 ปีขึ้นไป แต่แมนนิทอลยังสามารถสังเคราะห์ได้จากสารชีวโมเลกุล และสกัดได้จากธรรมชาติ จากพืชอื่น ๆ เช่นปาล์มเลื้อย
มีการศึกษาพบว่า การผลิตสารคอร์ดีเซพินของถั่งเช่าในธรรมชาติ อาจมีปริมาณที่ไม่แน่นอน (ซึ่งต่างจากปริมาณการผลิตสารคอร์ดีเซพินที่พบจากถั่งเช่าสีทอง - Cordyceps militaris ที่เพาะเลี้ยง )
ในทางการค้า
ในตลาดกลางชิงไห่ โดยทั่วไปแบ่งระดับราคาถั่งเช่าออกเป็น 5 ระดับใหญ่ ๆ ตามน้ำหนักสีและขนาด ได้แก่ king of the king มีถั่งเช่า 900 ชิ้น (หรือน้อยกว่า) ต่อกก., king of cordyceps 1,000-1,400 ชิ้นต่อกก., ถั่งเช่าชั้นหนึ่ง 1,500-1,900 ชิ้นต่อกก., ถั่งเช่าชั้นสอง 2,000-2,400 ชิ้นต่อกก. และถั่งเช่าชั้นสาม มากกว่า 2500 ชิ้นต่อกก.
การอนุรักษ์
เมื่อวันที่ 9 กรกฎาคม พ.ศ. 2563 สหภาพนานาชาติเพื่อการอนุรักษ์ธรรมชาติระบุว่า "เสี่ยง" ในบัญชีแดงของสัตว์ใกล้สูญพันธุ์ (VU - ชนิดพันธุ์ที่มีแนวโน้มใกสูญพันธุ์) ปัจจัยหลักที่คุกคามการลดลงของประชากรคือการเปลี่ยนแปลงสภาพภูมิอากาศโลกและการขุดค้นมากเกินไป ในปี 2542 ได้รับการระบุให้เป็นสายพันธุ์ที่ได้รับการคุ้มครองระดับประเทศระดับสองโดยประเทศจีน
อิเล็กทรอนิกส์ ออสซิลเลเตอร์
อิเล็กทรอนิกส์ ออสซิลเลเตอร์ (Electronic Oscillator) เป็นวงจรอิเล็กทรอนิกส์ที่ผลิตสัญญาณออกมาซ้ำ ๆ กัน คลื่นไฟฟ้าที่ออกมาส่วนใหญ่จะเป็น sine wave และคลื่นรูปสี่เหลี่ยม Oscillators มีแหล่งจ่ายไฟเป็นกระแสตรง (DC) มีเอาต์พุตเป็นสัญญาณดังกล่าวเพื่อใช้ในการส่งสัญญาณวิทยุและโทรทัศน์, สัญญาณนาฬิกาที่ควบคุมการทำงานของคอมพิวเตอร์ทุกชนิด, นาฬิกาควอทซ์และเสียงที่ผลิตโดย beepers อิเล็กทรอนิกส์และวิดีโอเกม
Oscillators แบ่งตามลักษณะของความถี่ของสัญญาณเอาต์พุต ได้แก่:
oscillator อิเล็กทรอนิกส์ แบ่งเป็นสองประเภทหลักคือ oscillator เชิงเส้นหรือฮาร์โมนิคและ oscillator ไม่เชิงเส้นหรือผ่อนคลาย
Feedback Oscillator
รูปแบบที่พบมากที่สุดของ oscillator เชิงเส้นคือวงจรขยายสัญญาณอิเล็กทรอนิกส์เช่นแอมป์ทรานซิสเตอร์หรือออพแอมที่เชื่อมต่อกับ feedback loop ที่มีเอาต์พุตป้อนกลับเป็นอินพุทโดยผ่านทางตัวกรองเฉพาะความถี่เพื่อให้เป็น positive feedback เมื่อเริ่มจ่ายไฟไปให้วงจรขยายสัญญาณ สัญญาณรบกวนในวงจรอิเล็กทรอนิกส์จะเริ่มให้วงจรออสซิลเลเตอร์ทำงาน สัญญาณรบกวนดังกล่าวเดินทางเป็นวงรอบในวงจรมีการขยายกำลังและถูกกรองเฉพาะหีความถี่ที่ต้องการออกมาเป็นคลื่นซายน์ที่ความถี่เดียว
วงจร feedback สามารถจำแนกตามชนิดของตัวกรองเลือกความถี่ ดังนี้
Negative Resistance Oscillator
นอกจากนี้ feedback oscillator ที่อธิบายไว้ข้างต้นซึ่งใช้ทรานซิสเตอร์และออพแอมป์แล้ว, oscillator แบบเชิงเส้นยังมีอุปกรณ์ที่มีความต้านทานเชิงลบ เช่น หลอดแมกนีตรอน, ทันเนลไดโอด, และกันน์ไดโอด อีกด้วย. oscillators ต้านทานเชิงลบมักจะใช้ความถี่สูงในช่วงไมโครเวฟหรือสูงกว่า เพราะที่ความถี่สูงขนาดนี้ feedback oscillator ทำงานได้ไม่ดีเนื่องจากเฟสชิฟมากเกินไปในเส้นทาง feedback
ใน oscillators ต้านทานเชิงลบ, วงจรเรโซแนนซ์เช่นวงจร LC, คริสตัลหรือ cavity resonator มีการเชื่อมต่อกับอุปกรณ์ที่มีความต้านทานที่หักล้างกันเอง วงจรเรโซแนนซ์โดยมันตัวเองเกือบจะเป็น oscillator อยู่แล้ว; โดยที่มันสามารถเก็บพลังงานในรูปแบบของการแกว่งทางอิเล็กทรอนิกส์ถ้ากระตุ้นมัน แต่เพราะมีความต้านทานและความสูญเสียภายในอื่นๆ ทำให้การแกว่งลดลงเป็นศูนย์ ความต้านทานเชิงลบของอุปกรณ์ได้หักล้างการต้านทาน(เชิงบวก)ภายในตัวเรโซเนเตอร์ เป็นผลให้ลดการลดทอนและสร้างการสั่นอย่างต่อเนื่องที่เกิดขึ้นเองที่ความถี่เรโซแนนซ์ของมันเอง
oscillator แบบความต้านทานเชิงลบไม่จำกัดเฉพาะอุปกรณ์พอร์ตเดียวเหมือนไดโอด; วงจร feedback oscillator ที่ใช้อุปกรณ์ขยายสองพอร์ตเช่นทรานซิสเตอร์และหลอดก็มีความต้านทานเชิงลบเช่นกัน ในช่วงความถี่สูงทรานซิสเตอร์และ FETs ไม่ต้องการการ feedback แต่เมื่อใส่โหลดบางอย่างเข้าที่พอร์ตหนึ่งจะทำให้เกิดความไม่แน่นอนที่อีกพอร์ตหนึ่ง ทำให้เกิดความต้านทานเชิงลบป้อนกลับภายใน เกิดการสั่นขึ้น ดังนั้น oscillators ความถี่สูงโดยทั่วไปได้รับการออกแบบโดยใช้เทคนิคความต้านทานเชิงลบ.
อุปกรณ์ที่ใช้งานใช้ใน oscillators และความถี่สูงสุดโดยประมาณ
วงจร
ตัวอย่างบางส่วนของวงจรเชิงเส้น:
oscillator แบบผ่อนคลาย
oscillator แบบไม่เชิงเส้นหรือแบบผ่อนคลายสร้างรูปคลื่นที่ไม่ใช่ซายน์ เช่น คลื่นสี่เหลี่ยม, คลื่นฟันเลื่อยหรือสามเหลี่ยม. วงจรประกอบด้วยอุปกรณ์จัดเก็บพลังงาน (เช่นตัวเก็บประจุหรือมีบ้างที่เป็นคอยล์) และวงจรสวิทช์ที่ไม่เชิงเส้น (เช่นวงจร latch, Schmitt trigger และอุปกรณ์ความต้านทานลบ) ที่ค่อยๆเก็บและระบายประจุไฟฟ้าเป็นระยะ ๆ จึงทำให้ได้รูปคลื่นที่มีการเปลี่ยนระดับอย่างกระทันหัน
oscillators ผ่อนคลายแบบคลื่นสี่เหลี่ยม ถูกใช้ในการให้สัญญาณนาฬิกาสำหรับวงจรลอจิกลำดับเช่นตัวตั้งเวลาและตัวนับ แม้ว่า oscillators คริสตัล จะเป็นที่นิยมใช้เพราะมีเสถียรภาพสูงกว่า oscillator คลื่นรูปสามเหลี่ยมหรือแบบฟันเลื่อยถูกใช้ในวงจร timebase ที่สร้างสัญญาณสแกนแนวนอนสำหรับจอภาพของ Oscilloscope และโทรทัศน์แบบแอนะล็อก ในเครื่องกำเนิดฟังชั่น คลื่นสามเหลี่ยมนี้แล้วอาจจะแปรรูปต่อไปเป็นคลื่นที่ใกล้เคียงกับคลื่นไซน์
วงจร oscillator แบบผ่อนคลายรวมถึง:
oscillator แบบควบคุมด้วยแรงดันไฟฟ้า(VCO)
oscillator สามารถออกแบบเพื่อให้ความถี่สามารถปรับได้ด้วยกระแสหรือแรงดันที่อินพุท oscillators ที่สามารถควบคุมด้วยแรงดันไฟฟ้าที่มีการใช้กันอย่างแพร่หลายใน phase-locked loop ที่ซึ่งความถี่ของ oscillator หนึ่งสามารถถูกล๊อกกับความถี่ของ oscillator อื่นได้ วงจรนี้เป็นที่แพร่หลายในการสื่อสารที่ทันสมัย​​, ใช้ในการกรอง, modulators, demodulators และใช้บนพื้นฐานของวงจรสังเคราะห์ความถี่ที่ใช้ในการปรับแต่งวิทยุและโทรทัศน์
VCOs ความถี่วิทยุมักจะถูกสร้างโดยการเพิ่มไดโอด Varactor ในวงจรหาคลื่นสถานีส่งหรือโดยการเพิ่มตัวสร้างเรโซแนนซ์ในวงจร oscillator การเปลี่ยนแรงดันไฟตกคร่อม varacter จะเปลี่ยนแปลงค่า capacitance ซึ่งเป็นการเปลี่ยนแปลงความถี่เรโซแนนซ์ของวงจรหาคลื่นด้วย oscillator แบบผ่อนคลายที่ถูกควบคุมด้วยแรงดันไฟฟ้าสามารถถูกสร้างขึ้นโดยการชาร์จและการดีสชาร์จตัวเก็บประจุด้วยแหล่งจ่ายกระแสควบคุมด้วยแรงดัน การเพิ่มแรงดันไฟฟ้าที่อินพุทจะไปเพิ่มอัตราของการชาร์จประจุของตัวเก็บประจุ แต่ไปลดเวลาระหว่างการเปลี่ยนชาร์จ/ดีสชาร์จนั่นคือลดความถี่ในวงจร oscillator
จักรพรรดิโคโก
จักรพรรดิโคโก (光孝天皇 Kōkō-tennō) จักรพรรดิองค์ที่ 58 แห่งราชวงศ์ญี่ปุ่นตามที่ได้จัดเรียงไว้ใน รายพระนามจักรพรรดิญี่ปุ่น
โดยจักรพรรดิโคโกมีอีกพระนามหนึ่งว่า โคะมะสึ (小松) ซึ่งในเวลาต่อมาพระนามนี้ได้ถูกนำไปเป็นพระนามของ จักรพรรดิโกะ-โคะมะสึ จักรพรรดิองค์ที่ 100 ที่ปกครองญี่ปุ่นในช่วง คริสต์ศตวรรษที่ 14
จักรพรรดิโคโกขึ้นสืบราชบัลลังก์ต่อจาก จักรพรรดิโยเซ ที่ถูกปลดออกจากราชบัลลังก์เมื่อวันที่ 4 มีนาคม ค.ศ. 884 โดยได้มีการประกอบพิธีราชาภิเษกขึ้นที่ พระราชวังหลวงเฮอัง ในอีก 19 วันต่อมาคือเมื่อวันที่ 23 มีนาคม ค.ศ. 884
จักรพรรดิโคโกเสด็จสวรรคตเมื่อวันที่ 17 กันยายน ค.ศ. 887 ที่พระราชวังหลวงเฮอังขณะพระชนมายุได้ 57 พรรษาหลังจากครองสิริราชสมบัติได้เพียง 3 ปีโดยมีเจ้าชายซะดะมิพระราชโอรสองค์ใหญ่ขึ้นสืบราชบัลลังก์เป็น จักรพรรดิอุดะ
พระราชวงศ์
830 887
ภาควิชาภูมิศาสตร์ คณะอักษรศาสตร์ จุฬาลงกรณ์มหาวิทยาลัย
ภาควิชาภูมิศาสตร์ คณะอักษรศาสตร์ จุฬาลงกรณ์มหาวิทยาลัย เป็นหน่วยงานแห่งแรกของประเทศไทยที่เปิดทำการเรียนการสอนทางด้านภูมิศาสตร์
ประวัติ
ในปี พ.ศ. 2478 ได้มีการก่อตั้ง "แผนกวิชาภูมิศาสตร์และประวัติศาสตร์" ขึ้นเป็นครั้งแรกของประเทศไทยสังกัดคณะอักษรศาสตร์ จุฬาลงกรณ์มหาวิทยาลัย ตามพระราชบัญญัติจุฬาลงกรณ์มหาวิทยาลัย ปีพุทธศักราช 2477 จึงอาจกล่าวได้ว่า ภูมิศาสตร์ได้รับการยอมรับว่าเป็นสาขาวิชาที่มีการเรียนการสอนในระดับอุดมศึกษาอย่างเป็นทางการตั้งแต่บัดนั้นเป็นต้นมาถึงแม้ว่าในเชิงการบริหารยังสังกัดหน่วยงานเดียวกับสาขาวิชาประวัติศาสตร์ก็ตาม
ต่อมาปริมาณงานของแผนกวิชาภูมิศาสตร์และประวัติศาสตร์ได้เพิ่มมากขึ้นตามลำดับ โดยได้ให้บริการการสอนแก่นิสิตในคณะอักษรศาสตร์และคณะอื่นๆในมหาวิทยาลัยจำนวนมากกว่า 1,500 คนต่อปี นอกจากนี้ไม่ว่าจะเป็นสถาบันอุดมศึกษาในประเทศไทยหรือในต่างประเทศ การสอนและการค้นคว้าวิชาภูมิศาสตร์และวิชาประวัติศาสตร์จะแยกแผนกวิชาออกจากกัน อีกทั้งแต่ละสาขาวิชายังมีปรัชญา เนื้อหา เทคนิคหรือวิธีการศึกษาและแนวการวิจัยที่แตกต่างกันอีกด้วย ดังนั้นแผนกวิชาภูมิศาสตร์และประวัติศาสตร์ จึงได้แยกออกจากกันเป็น 2 แผนกวิชา คือ "แผนกวิชาภูมิศาสตร์" และ"แผนกวิชาประวัติศาสตร์" โดยแผนกวิชาภูมิศาสตร์ได้ถือเอาวันที่ 18 พฤษภาคม พศ. 2515 เป็นวันกำเนิดหรือวันก่อตั้งแผนกวิชา
ในปี พ.ศ. 2522 ได้เปลี่ยนชื่อจาก "แผนกวิชาภูมิศาสตร์" เป็น "ภาควิชาภูมิศาสตร์" ตามพระราชบัญญัติจุฬาลงกรณ์มหาวิทยาลัย พ.ศ. 2522 บุคคลที่มีบทบาทสำคัญในการดำเนินการแยกแผนกวิชาทั้งสองออกจากกัน ได้แก่ ศาสตราจารย์รอง ศยามานนท์ ศาสตราจารย์ไพฑูรย์ พงศะบุตร และศาสตราจารย์รัชนีกร บุญหลง โดยศาสตราจารย์ไพฑูรย์ พงศะบุตรได้ดำรงตำแหน่งหัวหน้าแผนกวิชาภูมิศาสตร์เป็นคนแรก และในขณะเดียวกันก็ดำรงตำแหน่งคณบดีคณะอักษรศาสตร์ในระยะเวลาเดียวกันด้วย (พ.ศ. 2515-2519)
หลักสูตรการศึกษา
ปัจจุบัน ภาควิชาภูมิศาสตร์ คณะอักษรศาสตร์ จุฬาลงกรณ์มหาวิทยาลัย เปิดทำการเรียนการสอนในสาขาวิชา ดังต่อไปนี้
เมทรอยด์ไพรม์พินบอล
เมทรอยด์ไพรม์พินบอล (Metroid Prime Pinball) เป็นวิดีโอเกมพินบอลที่มีธีมตามซีรีส์เมทรอยด์ เกมดังกล่าวใช้รูปแบบกราฟิกและองค์ประกอบเรื่องราวต่าง ๆ จากเมทรอยด์ไพรม์ ซึ่งได้รับการพัฒนาโดยบริษัทฟิวส์เกมส์ และเผยแพร่โดยบริษัทนินเท็นโดสำหรับระบบนินเท็นโด ดีเอส ในทวีปอเมริกาเหนือกับทวีปออสเตรเลียเมื่อ ค.ศ. 2005, ในประเทศญี่ปุ่นเมื่อ ค.ศ. 2006 และในทวีปยุโรปเมื่อ ค.ศ. 2007 ทั้งนี้ เมทรอยด์ไพรม์พินบอลใช้กลไกพื้นฐานของพินบอล ร่วมกับไอเทมพินบอลทั่วไป โดยมีการแนะนำกลไกใหม่เช่นการกระโดดกำแพงและความสามารถในการยิงอาวุธ ส่วนจอสัมผัสของนินเท็นโด ดีเอส สามารถดันด้วยนิ้วเพื่อเปลี่ยนวิถีของพินบอลขณะเคลื่อนไหว
แนวคิดเริ่มต้นสำหรับวิดีโอเกมที่นำเสนอซีรีส์เมทรอยด์ได้มาที่เค็นซูเกะ ทานาเบะ หลังจากที่เขารู้ว่บริษัทฟิวส์เกมส์เคยทำงานในมาริโอพินบอลแลนด์ ซึ่งเป็นวิดีโอเกมพินบอลอีกเกมหนึ่ง เมื่อนึกถึงว่าซามุสตัวเอกของซีรีส์สามารถแปรเปลี่ยนเป็นลูกบอล ทานาเบะจึงเชื่อว่าจักรวาลของเมทรอยด์สามารถปรับให้เข้ากับฉากพินบอลได้ เกมดังกล่าวขายพร้อมกับอุปกรณ์เสริมรัมเบิลพากสำหรับนินเท็นโด ดีเอส นับเป็นครั้งแรกที่มีอุปกรณ์เสริมสำหรับนินเท็นโด ดีเอส
เมทรอยด์ไพรม์พินบอลได้รับการวิจารณ์โดยทั่วไปในเชิงบวก นักวิจารณ์ยกย่องรูปแบบที่ถูกเปลี่ยนที่ของซีรีส์เมทรอยด์เป็นวิดีโอเกมพินบอล แต่ติเตียนว่าขาดความหลากหลาย ซึ่งเมทรอยด์ไพรม์พินบอลทำยอดขายได้ 6,228 ชุดในช่วงเดือนที่เปิดตัวในเดือนตุลาคม ค.ศ. 2005 ในสหรัฐ และมากกว่า 15,000 ชุดในประเทศญี่ปุ่น ณ เดือนพฤษภาคม ค.ศ. 2008
รูปแบบการเล่น
เมทรอยด์ไพรม์พินบอลใช้กลไกพื้นฐานของพินบอล พร้อมด้วยไอเทมพินบอลทั่วไปที่หลากหลาย เช่น ครีบ, สปินเนอร์, กันชน และทางลาด นอกจากนี้ ยังมีการแนะนำกลไกใหม่ ๆ เช่น ศัตรูที่เดินไปรอบ ๆ โต๊ะ, การกระโดดกำแพง และความสามารถในการยิงอาวุธ ส่วนจอสัมผัสของนินเท็นโด ดีเอส สามารถใช้เพื่อดันโต๊ะพินบอลและเปลี่ยนวิถีของลูกบอลได้ เกมดังกล่าวประกอบด้วยโต๊ะพินบอลหกโต๊ะ โดยแต่ละโต๊ะได้รับแรงบันดาลใจจากแอเรียต่าง ๆ ของเกมเมทรอยด์ไพรม์ แต่ละโต๊ะจะแสดงบนทั้งสองหน้าจอของนินเท็นโด ดีเอส ซึ่งในตอนแรกมีให้เล่นเพียงสองโต๊ะเท่านั้น ได้แก่: ไพเรตฟริเกต และแทลลอนโอเวอร์เวิลด์ ทั้งนี้ หลังจากเล่นหนึ่งในสองโต๊ะแรก ผู้เล่นจะปลดล็อกอีกสองโต๊ะ ได้แก่: เฟนดรานาดริฟส์ และฟาซอนไมส์ โดยในทั้งสองโต๊ะ ผู้เล่นจะต้องต่อสู้กับบอสเพื่อทำให้สำเร็จ
ในระหว่างเกม ผู้เล่นจะต้องได้รับอาร์ติแฟกต์สิบสองชิ้น ซึ่งเป็นรางวัลที่ได้รับหลังจากบรรลุวัตถุประสงค์ เช่น ชนะมินิเกม หรือเอาชนะบอส เมื่อได้รับอาร์ติแฟกต์ครบสิบสองชิ้นแล้ว ผู้เล่นจะได้รับสิทธิ์เข้าถึงโต๊ะที่เรียกว่าอาร์ติแฟกต์เทมเปิล ซึ่งวางลูกบอลหกลูกบนโต๊ะในเวลาเดียวกัน ส่วนในการจบโต๊ะ เป้าหมายที่แตกต่างกันสิบสองเป้าหมายจะต้องถูกตีด้วยลูกบอล ในขณะที่พวกเขาถูกโจมตีด้วยการโจมตีจากเมทาริดลีย์ ซึ่งเป็นหนึ่งในศัตรูของซีรีส์เมทรอยด์ไพรม์ หากลูกบอลทั้งหมดหายไป โต๊ะดังกล่าวจะสิ้นสุดลง โดยผู้เล่นจะไม่สูญเสียอาร์ติแฟกต์ใด ๆ ในสิบสองชิ้นที่รวบรวมไว้แล้ว แต่ถูกบังคับให้กลับไปที่โต๊ะอื่น และทำมันให้เสร็จก่อนที่จะได้รับอนุญาตให้พยายามครั้งที่สองที่อาร์ติแฟกต์เทมเปิล เมื่อเสร็จจากอาร์ติแฟกต์เทมเปิลแล้ว จะได้รับสิทธิ์เข้าถึงโต๊ะสุดท้าย ซึ่งคืออิมเพกต์เครเตอร์ หลังจากที่ผู้เล่นเอาชนะสิ่งมีชีวิตอย่างเมทรอยด์ไพรม์บนโต๊ะอิมเพกต์เครเตอร์ เกมจะปลดล็อกระดับความยากที่สูงขึ้น ซึ่งคือเอกซ์เพิร์ตโหมด
ยุคไซลูเรียน
ยุคไซลูเรียน (Silurian) เป็นยุคที่สามของมหายุคพาลีโอโซอิกในธรณีกาล ยุคนี้เริ่มขึ้นหลังจากจุดสิ้นสุดของยุคออร์โดวิเชียน ประมาณ 443.8 ± 1.5 ล้านปีก่อน และสิ้นสุดในช่วงก่อนเริ่มยุคดีโวเนียน ประมาณ 419.2 ± 0.2 ล้านปีก่อน นักธรณีวิทยาได้ใช้การสูญพันธุ์ครั้งใหญ่ในยุคออร์โดวิเชียน-ไซลูเรียน เป็นตัวแบ่งยุคไซลูเรียนกับออร์โดวิเชียน ซึ่งจากการสูญพันธุ์นั้น ทำให้สิ่งมีชีวิตใต้ทะเลกว่า 60 % หายไป
ในยุคนี้พืชน้ำและสาหร่าย ได้ปรับตัวเพื่อไม่ให้เกิดการสูญพันธุ์ โดยวิวัฒนาการมาเป็นพืชบก แต่พืชบกนี้พบได้แค่ตามชายทะเลเท่านั้น ในปลายยุคไซลูเรียนมีสัตว์บกเป็นครั้งแรก ซึ่งเป็นสัตว์ขาปล้องขนาดเล็ก แต่มันก็ยังมีจำนวนไม่มากและยังไม่ได้ขึ้นมาอาศัยบนบกทั้งหมด จนกระทั่งถึงยุคดีโวเนียน
ทางหลวงสหรัฐหมายเลข 17
ทางหลวงสหรัฐหมายเลข 17 (U.S. Route 17 หรือ US 17) หรือที่รู้จักในชื่อ ทางหลวงเลียบชายฝั่ง (Coastal Highway) เป็นทางหลวงสหรัฐแนวเหนือ–ใต้ พาดผ่านพื้นที่ทางตะวันออกเฉียงใต้ของสหรัฐอเมริกา และมีระยะทางส่วนใหญ่อยู่ใกล้ชายฝั่งตะวันออกของสหรัฐ ปลายทิศใต้ของทางหลวงสายนี้อยู่ที่เมืองปุนตากอร์ดา รัฐฟลอริดา ที่ทางแยกกับทางหลวงสหรัฐหมายเลข 41 มุ่งหน้าไปทางทิศเหนือ ใช้เส้นทางร่วมกันกับทางหลวงสหรัฐหมายเลข 50 ในเมืองปารีส รัฐเวอร์จิเนีย และมีปลายทิศเหนือที่ดาวน์ทาวน์ของเมืองวินเชสเตอร์ รัฐเวอร์จิเนีย อันเป็นจุดเริ่มต้นของถนนเทิร์นไพก์ตะวันตกเฉียงเหนือ ซึ่งเป็นช่วงหนึ่งของทางหลวงสหรัฐหมายเลข 50
แม้ว่าทางหลวงสหรัฐหมายเลข 1 จะได้รับพิจารณาให้เป็นทางหลวงที่มีเส้นทางคู่ขนานไปกับอินเตอร์สเตต 95 ทางหลวงสหรัฐหมายเลข 17 ก็มีเส้นทางขนานไปกับอินเตอร์สเตต 95 เช่นกัน และใช้เส้นทางร่วมกันกับอินเตอร์สเตต 95 เป็นระยะสั้น ๆ ในเมืองเฟรดริกส์เบิร์ก และเมืองริดจ์แลนด์ อีกด้วย นอกจากนี้ เส้นทางของทางหลวงสหรัฐหมายเลข 17 นั้นไม่ตรงตามแบบแผนการกำหนดหมายเลขทางหลวงสหรัฐอเมริกา (ถ้ากำหนดตามแบบแผนดังกล่าว ทางหลวงสายนี้ควรจะมีเส้นทางขนานระหว่างทางหลวงสหรัฐหมายเลข 15 และทางหลวงสหรัฐหมายเลข 19 แต่เส้นทางดังกล่าวนั้นได้กำหนดเป็นทางหลวงสหรัฐหมายเลข 219 แทน)
นกอีลุ้ม
นกอีลุ้ม หรือ นกอีล้ม (Watercock) เป็นนกน้ำในวงศ์นกอัญชัน พบในทวีปเอเชียแถบประเทศอินเดีย จีน ไต้หวัน เวียดนาม กัมพูชา ฟิลิปปินส์ และในประเทศไทยพบอยู่ทั่วทุกภาค
ลักษณะ
รูปร่างเพรียว คอยาว นิ้วเท้ายาว หางสั้น นกอีลุ้มตัวผู้ในช่วงฤดูผสมพันธุ์จะมีขนตามตัวสีดำ ขนคลุมใต้โคนหางมีสีเหลืองอ่อน ที่หน้าผากมีเนื้อสีแดง ขาสีแดง หากเป็นช่วงนอกฤดูผสมพันธุ์ตัวผู้จะเปลี่ยนสีไปคล้ายคลึงกับตัวเมีย โดยขนตามลำตัวมีสีน้ำตาล ปากเหลือง ตรงหน้าผากไม่มีเนื้อสีแดง และขามีสีเขียว
การกระจายพันธุ์และถิ่นอาศัย
พบในทวีปเอเชียแถบประเทศอินเดีย จีน ไต้หวัน เวียดนาม กัมพูชา พม่า ฟิลิปปินส์ และไทย ในประเทศไทยพบอยู่ทั่วทุกภาค อาศัยอยู่ตามท้องทุ่งนา หนองบึง ช่วงฤดูฝนมักอาศัยอยู่ตามท้องนา แต่ในฤดูแล้งจะไปหากินตามหนองบึง
พฤติกรรม
นกอีลุ้มกินเมล็ดข้าว พืชน้ำ ปลา ปู หอย เป็นอาหาร ผสมพันธุ์ ในช่วงเดือนมิถุนายน-สิงหาคม ทำรังตามพงหญ้า และวางไข่ครั้งละ 3-5 ฟอง
สถานะการอนุรักษ์
เป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พุทธศักราช 2535 แต่อย่างไรก็ตาม นกอีลุ้มก็เป็นนกชนิดหนึ่งที่มักถูกจับหรือล่าเพื่อนำมาทำเป็นอาหารอยู่บ่อย ๆ ในช่วงฤดูฝนซึ่งเป็นฤดูผสมพันธุ์ โดยเรียกว่า "ไก่นา" เช่นเดียวกับนกชนิดอื่นในวงศ์เดียวกัน
เสียงกรีดร้อง
เสียงกรีดร้อง (Skrik; The Scream) หรือ เสียงกรีดร้องของธรรมชาติ (Der Schrei der Natur) เป็นภาพวาดโดยเอ็ดวัด มุงก์ จิตรกรชาวนอร์เวย์ เป็นภาพบุคคลแสดงสีหน้าหวาดกลัวอยู่ด้านหน้า ด้านหลังมีบุคคลสองคนกำลังเดินห่างออกไป และด้านบนเป็นท้องฟ้าสีแดง มุงก์วาดภาพนี้ไว้ 4 ภาพและทำภาพพิมพ์หินจำนวนหนึ่ง โดยแบบที่เป็นที่รู้จักดีเป็นภาพวาดสีน้ำมัน สีฝุ่นเทมเพอรา และสีชอล์กบนกระดาษแข็งในปี ค.ศ. 1893 ปัจจุบันได้รับการจัดแสดงที่หอศิลป์แห่งชาติในกรุงดอนเมืองจาตุรจินดา
มุงก์กล่าวถึงที่มาของ เสียงกรีดร้อง ในบันทึกส่วนตัวเมื่อวันที่ 22 มกราคม ค.ศ. 1892 ว่า "ผมกำลังเดินไปตามถนนกับเพื่อนสองคน ตอนนั้นดวงอาทิตย์กำลังตกดิน ทันใดนั้นท้องฟ้าก็เปลี่ยนเป็นสีแดงฉาน ผมหยุด รู้สึกหมดแรงและพิงตัวกับราวกั้น มันเหมือนมีเลือดและเปลวไฟลอยอยู่เหนือฟยอร์ดและเมืองที่ผมอยู่ เพื่อนผมเดินจากไปแล้ว แต่ผมยังอยู่ตรงนั้น ตัวสั่นเทาด้วยความวิตก และรู้สึกได้ถึงเสียงกรีดร้องที่ดังมาจากสภาพแวดล้อมนั้น"
มีการระบุว่าสถานที่ในภาพคือเนินเขาเอเกอบาร์ที่มองลงไปเห็นกรุงออสโลและฟยอร์ดออสโล ซึ่งในช่วงเวลาที่มุงก์วาดภาพนี้ เขามาเยี่ยมน้องสาวที่ป่วยเป็นโรคอารมณ์สองขั้วที่โรงพยาบาลจิตเวชที่ตั้งอยู่ที่ตีนเขา ในปี ค.ศ. 1978 รอเบิร์ต โรเซนบลัม นักประวัติศาสตร์ศิลป์ชาวอเมริกันเสนอว่ามุงก์อาจได้รับแรงบันดาลใจในการวาดบุคคลที่แสดงสีหน้าหวาดกลัวมาจากมัมมี่เปรูที่มุงก์เห็นในงานนิทรรศการโลกที่กรุงปารีสในปี ค.ศ. 1889
มีความพยายามในการอธิบายถึงสีท้องฟ้าในภาพ ทฤษฎีหนึ่งกล่าวว่ามาจากความทรงจำของมุงก์ที่เห็นท้องฟ้าที่ได้รับผลกระทบจากการปะทุของภูเขาไฟกรากะตัวเมื่อสิบปีก่อน ส่งผลให้ท้องฟ้ายามเย็นของซีกโลกตะวันตกมีสีแดงจัดนานหลายเดือน ในขณะที่อีกทฤษฎีหนึ่งกล่าวว่าเป็นผลมาจากเมฆมุก (nacreous cloud หรือ polar stratospheric cloud) ซึ่งเป็นเมฆที่ก่อตัวที่ชั้นสตราโตสเฟียร์และเกิดการเลี้ยวเบนของแสงจนปรากฏเป็นสีรุ้ง
เสียงกรีดร้อง เป็นหนึ่งในผลงานที่เป็นที่รู้จักดีของมุงก์ และเป็นหนึ่งในผลงานที่ส่งผลให้เกิดกลุ่มลัทธิสำแดงพลังอารมณ์ ช่วงต้นคริสต์ศตวรรษที่ 20 สีหน้าที่แสดงถึงความหวาดวิตกและสภาพแวดล้อมที่บิดเบี้ยว ทำให้ภาพนี้มักถูกเชื่อมโยงกับความผิดปกติทางจิต นอกจากนี้ยังส่งอิทธิพลต่อผลงานอื่น ๆ ในยุคหลัง เช่น หน้ากากโกสต์เฟซในภาพยนตร์ หวีดสุดขีด, ตัวละครไซเลนซ์ในซีรีส์ ดอกเตอร์ฮู และงานล้อเลียนอีกจำนวนมาก
62
62 (หกสิบสอง) เป็นจำนวนธรรมชาติที่อยู่ถัดจาก 61 (หกสิบเอ็ด) และอยู่ก่อนหน้า 63 (หกสิบสาม)
จักรพรรดิฮั่นชาง
สมเด็จพระจักรพรรดิชางแห่งราชวงศ์ฮั่น หรือ ฮั่นชางตี้ (Emperor Shang of Han,, ระหว่าง ค.ศ. 105 - 21 กันยายน ค.ศ. 106) พระนามเดิมว่าองค์รัชทายาทหลิวหลงเป็นพระราชโอรสใน จักรพรรดิฮั่นเหอ และพระสนมองค์หนึ่ง
สันนิษฐานว่าประสูติก่อนพระราชบิดาสวรรคตได้ไม่นานเมื่อพระราชบิดาสวรรคตในปี ค.ศ. 105 (พ.ศ. 648) องค์รัชทายาทหลิวหลงจึงเสด็จขึ้นครองราชย์เป็น จักรพรรดิฮั่นชาง เมื่อพระชนม์ไม่ถึงปีแต่ครองราชย์ได้ไม่ถึงปีก็สวรรคตเมื่อวันที่ 21 กันยายน ค.ศ. 106 (พ.ศ. 649) องค์ชายหลิวหูพระญาติจึงขึ้นครองราชย์เป็น จักรพรรดิฮั่นอัน
105106
เอริ อินางาวะ
เอริ อินากาวะ ( 稲川 英里<rt>いながわ えり</rt>, 28 ตุลาคม 1993 -) เป็น นักพากย์ และ นักแสดงละครเวที ชาวญี่ปุ่น สังกัดเค็นโปรดักชัน เกิดที่จังหวัดคานางาวะ ได้รับรางวัลกรังปรีออดิชันนักพากย์ทั่วประเทศของเค็นโปรดักชันปี 2011
Scyphosyce
Scyphosyce เป็นสกุลของพืชดอกที่อยู่ในวงศ์ Moraceae.
ถิ่นกำเนิดของมันคือ ไนเจอร์ถึงตอนกลางตะวันตกของแอฟริกาเขตร้อน
สปีชีส์ในสกุล ได้แก่:
สงครามโคกูรยอ-ถัง
สงครามโคกูรยอ-ถัง (Goguryeo-Tang War) สงครามครั้งสำคัญครั้งสุดท้ายของ จักรวรรดิโคกูรยอ เกิดขึ้นในช่วงปี 1188-1211 เป็นการสู้รบกันระหว่าง กองทัพจักรวรรดิโคกูรยอ และกองทัพพันธมิตร ซิลลา และ ถัง ซึ่งสุดท้ายเป็นฝ่ายอาณาจักรโกคูรยอที่พ่ายแพ้ต่อกองทัพพันธมิตรทำให้ยุค สามก๊กแห่งเกาหลี สิ้นสุดลงและเป็นจุดเริ่มต้นของ สงครามซิลลา-ถัง ในเวลาต่อมา
ท่าอากาศยานบัยฮาน
ท่าอากาศยานบัยฮาน เป็นท่าอากาศยานที่รองรับเมืองบัยฮานในเขตผู้ว่าการชับวะฮ์ ประเทศเยเมน
สิ่งอำนวยความสะดวก
ท่าอากาศยานตั้งอยู่ที่ความสูง 3800 ft เหนือระดับน้ำทะเลปานกลาง มีทางวิ่งเครื่องบินเดียวที่ปูด้วยยางมะตอยคิดเป็นเนื้อที่ 1670 x
ฮอร์นสวอเกอร์
ไดลัน มาร์ก โพสล์ (Dylan Mark Postl) เกิด 29 พฤษภาคม ค.ศ. 1986 เป็นนักมวยปล้ำอาชีพและนักแสดงชาวอเมริกันที่รู้จักในWWEมีชื่อว่า ฮอร์นสวอเกอร์ (Hornswoggle) เขาเปิดตัวใน WWE ปี 2006 เป็นตัวละครแคระเพื่อนกับฟินเลย์ เป็นแชมป์ครุยเซอร์เวทคนสุดท้ายก่อนที่เข็มขัดจะถูกยุบ เป็นลูกนอกสมรสของวินซ์ แม็กแมนในเรื่องราว และอดีตผู้จัดการนิรนามของรอว์ นอกจากนี้ยังปล้ำให้กับ Impact Wrestling และสมาคมอิสระอื่นๆ
ศูนย์ภาพยนตร์มะนิลา
ศูนย์ภาพยนตร์มะนิลา (Manila Film Center) เป็นอาคารตั้งอยู่ปลายตะวันตกเฉียงใต้ของโครงการศูนย์วัฒนธรรมฟิลิปปินส์ในปาเซย์ ประเทศฟิลิปปินส์ ผลงานออกแบบโดยสถาปนิก Froilan Hong ด้วยสถาปัตยกรรมแบบบรูทัลลิสต์ สร้างอยู่บนโครงสร้างค่ำยันกว่า 900 เสา ศูนย์ภาพยนตร์เป็นโรงภาพยนตร์หลักในเทศกาลภาพยนตร์นานาชาติมะนิลาครั้งที่หนึ่ง (First Manila International Film Festival; MIFF) ระหว่างวันที่ 18–29 มกราคม 1982